CELEX: 62019TN0164
Language: el
Date: 2019-03-14 00:00:00
Title: Υπόθεση T-164/19: Προσφυγή-αγωγή της 14ης Μαρτίου 2019 — AQ κατά eu-LISA

13.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 164/57
            
         
      Προσφυγή-αγωγή της 14ης Μαρτίου 2019 — AQ κατά eu-LISA
      (Υπόθεση T-164/19)
      (2019/C 164/60)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: AQ (represented by: L. Levi and N. Flandin, lawyers)
      
         Καθού-εναγόμενος: Οργανισμός της Ευρωπαϊκής Ένωσης για τη Λειτουργική Διαχείριση Συστημάτων ΤΠ Μεγάλης Κλίμακας στον Χώρο Ελευθερίας, Ασφάλειας και Δικαιοσύνης (eu-LISA)
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 8ης Μαΐου 2018 με την οποία το eu-LISA τερμάτισε τη σύμβαση εργασίας της προσφεύγουσας-ενάγουσας με το eu-LISA χωρίς προειδοποίηση και, στο μέτρο του αναγκαίου, την απόφαση της 4ης Δεκεμβρίου 2018 με την οποία το eu-LISA απέρριψε την καταγγελία της προσφεύγουσας-ενάγουσας·
               
            
                  —
               
               
                  να υποχρεώσει τον καθού-εναγόμενο να αποζημιώσει την προσφεύγουσα-ενάγουσα για τη ζημία την οποία αυτή υπέστη·
               
            
                  —
               
               
                  να καταδικάσει τον καθού-εναγόμενο στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής της, η προσφεύγουσα-ενάγουσα προβάλλει έξι λόγους.
      
                  1.
               
               
                  Με τον πρώτο λόγο προβάλλεται διαδικαστική πλημμέλεια και προσβολή των δικαιωμάτων άμυνας, ιδίως του δικαιώματος ακροάσεως.
               
            
                  2.
               
               
                  Με τον δεύτερο λόγο προβάλλεται παράβαση των άρθρων 16 και 48 του Καθεστώτος που εφαρμόζεται επί του Λοιπού Προσωπικού της Ένωσης.
               
            
                  3.
               
               
                  Με τον τρίτο λόγο προβάλλεται παράβαση της υποχρεώσεως αιτιολογήσεως.
               
            
                  4.
               
               
                  Με τον τέταρτο λόγο προβάλλεται παράβαση του καθήκοντος μέριμνας.
               
            
                  5.
               
               
                  Με τον πέμπτο λόγο προβάλλεται παράβαση των άρθρων 31 και 34 του Χάρτη των Θεμελιωδών Δικαιωμάτων της Ευρωπαϊκής Ένωσης.
               
            
                  6.
               
               
                  Με τον έκτο λόγο προβάλλεται κατάχρηση εξουσίας.